./data/phi1318/phi001/phi1318.phi001.perseus-lat1.xml
Pliny the Younger
Obtinui quidem quod postulabam; nihilo minus tamen quaero, an postulare debuerim  Quemadmodum obtinui? Qui ultimum supplicium sumendum esse censebat, nescio an iure, certe aequitate postulationis meae victus, omissa sententia sua accessit releganti, veritus scilicet ne, si dividerentur sententiae, quod alioqui fore videbatur, ea quae absolvendos esse censebat numero praevaleret  Etenim longe plures in hac una quam in duabus singulis erant